section_heading: Povijest
paragraph_text: 72. pr. Kr. grad je potpao pod vlast Rimskog Carstva za njegova prodora na prostor Crnog mora. Nakon relativno dugog perioda mira i blagostanja grad su zadesile nevolje, 251. godine razorili su ga Goti. Nakon podjele Carstva 395. godine Asenovgrad je potpao pod Bizantsko Carstvo, tada je obnovljen. Oko 700. godine, na teritorij grada dolaze slavenska plemena koja uskoro postajaju većinsko stanovništvo. U to vrijeme grad nosi svoje grčko ime: Στενήμαχος (Stenímachos).